**Mór Városi Önkormányzat Képviselő-testületének**

**45/2017. (II.15.) Kt.**

**határozata**

**a MÓR-HOLDING KFT. ügyvezetője 2017. évi prémium- és céljutalom feltételeinek meghatározása tárgyában**

Mór Városi Önkormányzat Képviselő-testülete „a MÓR-HOLDING Kft. vezető tisztségviselőinek, felügyelőbizottsági tagjainak és vezető állású munkavállalóinak javadalmazásáról” szóló szabályzat alapján a MÓR-HOLDING Kft. ügyvezető igazgatója részére 2017. évre vonatkozóan a következő premizálási feltételeket határozza meg.

Prémium feltételek: Legfeljebb 1 havi alapbérnek megfelelő prémium kitűzésével – az alapbér %-ában meghatározott alábbi prémiummértékkel:

1./ A MÓR-HOLDING Kft. jóváhagyott üzleti tervének végrehajtása a likviditás folyamatos biztosításával. A pénzáramok állandó felügyelete, likviditás menedzselés.

 30 % pont

2./ A Mór-HOLDING Kft. határidőn túli kintlévőségeinek csökkentése. A 2017. január 1-jei és a 2017. december 31-ei kintlévőségállomány összehasonlításával, a realizált csökkenés % pontonként 1 %, maximum 15 %:

 15 % pont

3./ A MÓR-HOLDING Kft. bérleményüzemeltetési üzletág tulajdonosi elvárásnak megfelelő üzemeltetése. Mór Városi Önkormányzat tulajdonában levő lakás és nem lakás céljára szolgáló helyiségek üzemeltetési és kezelési feladatainak teljes körű ellátása, a beruházási feladatok megvalósítása a tulajdonos által előírt módon. Az Üzletág működési és felhalmozási feladataira jóváhagyott költségvetési kiadási előirányzatok maradéktalan betartása:

 15 % pont

4./ A MÓR-HOLDING Kft-nél a közmunka program folytatása, a közfoglalkoztatottak hatékony és eredményes alkalmazása:

 15 % pont

5./ A MÓR-HOLDING Kft. üzleti bevételének növelése, működési költségek csökkentése, árbevételt növelő intézkedések realizált hatása, amely a jóváhagyott támogatás mértékét csökkenti.

Az önkormányzati támogatáscsökkenés realizált % pontonként 5 %, maximum 25%.

 25 % pont

A képviselő-testület felkéri a polgármestert, hogy a MÓR-HOLDING Kft. ügyvezetőjét a határozatban számára előírt 2017. évi prémiumfeltételekről tájékoztassa.

Határidő: 2018.05.31.

Felelős: ügyvezető (Költségvetési és Adóügyi Iroda)

 Fenyves Péter Dr. Pálla József

 polgármester jegyző